google/wiki40b huggingface dataset:
Vilniaus lietuvių namai

Istorija

Pastatas, kuriame dabar įsikūrę Vilniaus lietuvių namai, pastatytas 1960 m. ir nuo tada čia veikė internatinė mokykla. 1983 m. mokykla buvo reorganizuota į specializuotą mokyklą - sukarintą internatą, pavadintą VLKJS 50-mečio vardu. 
1990 m. balandžio 24 d. LR kultūros ir švietimo ministras Darius Kuolys pasirašė įsakymą likviduoti Vilniaus respublikinę specializuotą mokyklą ir įkurti lietuvišką mokyklą vaikams, gyvenantiems užsienyje. Pirmasis skambutis į pamokas tada sukvietė 61 užsienio lietuvaitį. Daugiausia moksleivių atvyksta iš Rusijos, nemažai iš Kaliningrado srities, Lenkijos. Mokykloje taip pat mokosi moksleiviai atvykę iš JAV, Anglijos. Didelė jų dalis gyvena šalia esančiame bendrabutyje. Mokyklą baigę užsienio lietuviai į šalies aukštąsias mokyklas stoja lengvatinėmis sąlygomis ar net išvis be konkurso.
Šteiras

Istorija

Miestas pirmą kartą paminėtas 980 metais. Antrojo pasaulinio karo metu čia buvo įsteigta koncentracijos stovykla, todėl miestas buvo subombarduotas. Po karo iki 1955 m. miestas, kaip ir Berlynas, buvo padalintas tarp sovietų ir amerikiečių. Po 1955 m., kai Austrija paskelbė savo neutralitetą, miestas buvo paliktas.
Minsko elektrinė-3

Istorija

Elektrinė suprojektuota kaip 25 MW galios jėgainė teikti energiją traktorių gamyklai. 1951 m. elektrinė oficialiai atidaryta.
Bėgant metams jėgainės pajėgumai padidinti iki 542 MW.
Adrijos krepšinio lyga

Istorija

Lyga įkurta 2001 metais. Pirmajame sezone žaidė 12 stipriausių buvusios Jugoslavijos komandų. Kitame sezone prie lygos prisijungė Izraelio čempionas Tel Avivo „Maccabi“ klubas. Nors 2003-2004 metų sezone „Maccabi“ ir paliko lygą, ji išsiplėtė iki 14-os, o 2004-2005 metų sezone – iki 16-os klubų. Tačiau pastaruosius sezonus lygoje dalyvauja 14-a ekipų.
Nuo įsikūrimo pradžios lyga vadinosi generalinio remėjo vieno žinomiausių padangų ir gumos gamintojo Goodyear pavadinimu, bet 2006 m. rudenį pasirašė remimo kontraktą su Nova ljubljanska banka (NLB) ir pakeitė pavadinimą į NLB Liga. Goodyear išliko vienu pagrindinių remėjų.

Varžybų sistema

Kaip daugelis Europos lygų, reguliarusis sezonas žaidžiamas dviejų ratų sistema, kuomet kiekviena komanda su kiekviena sužaidžia po vienerias rungtynes išvykoje ir namuose. Geriausiai pasirodžiusios 8 ekipos patenka į atkrintamąsias varžybas. Ketvirtfinalio etape žaidžiama iki dviejų pergalių, o laimėtojas išaiškinamas finalinio ketverto varžybose.
Juozė Krištolaitytė-Daugėlienė

Juozė Krištolaitytė-Daugėlienė (1917 m. lapkričio 16 d. Vaitiškiuose, Būblelių valsčius – 2010 m. lapkričio 20 d.) – Lietuvos dainininkė (lyrinis sopranas), poetė.

Biografija

1939–1943 m. dainuoti mokėsi privačiai, Valstybės teatre ir Kauno konservatorijoje, mokytojai M. Gedan, Jadvyga Vencevičaitė, Vytautas Marijošius, Petras Oleka. Dainavo operos chore, sukūrė nedidelių operos vaidmenų. Nuo 1943 m. koncertavo, dainavo per radiją. 1943–1944 m. Vilniaus operos, filharmonijos rengiamų „Sekmadienio popiečių“, bažnytinių koncertų solistė.
Pasitraukusi iš Lietuvos 1945–1949 m. koncertavo Vokietijoje su Jeronimo Kačinsko solistų grupe, 1946–1949 m. dar ir su klarnetininku Aleksu Ambrozaičiu. 1946 m. vasarą tobulinosi Mozarteume Zalcburge. 1949 m. išvyko į JAV.
1951 m. dainuoti mokėsi Klyvlende pas K. Kafareli, 1952–1953 m. pas M. Goldmaną. 1957 m. Čikagos lietuvių operoje sukūrė Džildos vaidmenį Dž. Verdžio operoje „Rigoletas“. Surengė solinių koncertų Klyvlende, Detroite, Hamiltone, Toronte. 1954 m. koncertavo su Čiurlionio ansambliu ir simfoniniu orkestru.
Pagal jos eilėraščius dainų sukūrė Valentinas Bagdonas, Algimantas Bražinskas, Vytautas Mikalauskas, Leonas Povilaitis. 2001 m. Vilniuje surengtas jos kūrybos vakaras, 2002 m. išleisti „Penki lietuvių kompozitorių romansai“ pagal jos eiles.  Mirė 2010 m. lapkričio 20 d., palaidota Majamyje.
Garni šventykla

Garni šventykla (arm. Գառնի) – senovės romėnų šventykla Armėnijoje, Kotaiko srityje, 28 km į pietryčius nuo Jerevano, Azato slėnyje (Garni tarpeklyje), netoli Garni miestelio.
Šventyklą I a. m. e. mini romėnų istorikas Tacitas. Ją pastatė Armėnijos karalius Tiridatas I. Įrengta sunkiai pasiekiamoje, skardžių apsuptoje vietoje. Manoma, kad ji buvo skirta saulės dievui Mitrai. Pastatyta helenistinės architektūros stiliumi, papuošta mozaikomis. Aplink šventyklą buvo įrengta galinga tvirtovė.
1386 m. statinį nuniokojo Timūras. 1679 m. šventykla sugriuvo žemės drebėjimo metu. 1909 m. pradėti kasinėjimo darbai, o 1975 m. Garni šventykla atstatyta.
Šandongas

Geografija

Šandongas – gan lygi vietovė. Šiaurės vakarų, vakarų ir pietvakarių teritorijos įeina į Šiaurės Kinijos lygumos ribas. Provincijos centre kalnų daugiau (Taišanas, Lušanas, Mengšanas yra žymiausi). Rytuose provincija užima kalvotą Šandongo pusiasalį, skiriantį Bohai jūrą nuo Geltonosios jūros. Aukščiausia Šandongo viršūnė – Jaspio imperatoriaus viršukalnė (1545 m).
Vakaruose per Šandongą teka Geltonoji upė. Į jūrą ji įteka Šandongo šiaurinėje pakrantėje. Šandongą kerta ir Didysis Kinijos kanalas. Didžiausias provincijos ežeras – Veišanas (Weishan). Šandongo pakrančių ilgis 3000 km. Pusiasalio krantai uolėti, yra skardžių, įlankų, salų.
Klimatas vidutinis. Vasaros drėgnos, žiemos šaltos ir sausos. Vidutinė temperatūra sausio mėnesį -5–1 °C, liepą – 24–28 °C. Metinis kritulių kiekis 550–950 mm.
Urugvajaus Konstitucija

Urugvajaus Konstitucija - Urugvajaus pagrindinis įstatymas, konstitucija. Pirmoji Konstitucija buvo priimta 1830 m. liepos 18 d. (po 1828 m. Montevidėjo sutarties, skatinant britams, buvo pripažinta Urugvajaus nepriklausomybė). 1967 m. Konstitucija buvo iš dalies pakeistas 1989, 1994, 1996 ir 2004 metais (1996 metų pakeitimai buvo vieni svarbiausių; kai kuriais vertinimais - buvo sukurta nauja Konstitucija).
Eurocentrizmas

Filosofinis kilmės aspektas

Vakarų civilizacija iš krikščionybės paveldėjo monistinę vienos tiesos sampratą. Viduramžių scholastika sukūrė vientiso, iš vieno šaltinio sklindančio pasaulio vaizdą. Šis pasaulėvaizdis ne tik nulėmė mokslo filosofijos raidą, bet ir suformavo netolerancijos praktiką, bendraujant su kitomis kultūromis. Be abejonės, toks europiečių mentaliteto bruožas trukdė suprasti svetimas kultūras ir religines formas ir tuo labiau pripažinti jų lygiavertiškumą. Europos visuomenės pasiekimai (ypač prasidėjus Švietimo epochai) laikyti etalonu, o kitos visuomenės – tik primityvesniu etapu toje pačioje raidos linijoje. Vienas žymiausių tokios eurocentrinės sampratos teoretikų – Hėgelis (1770–1831).

Kultūrinės ir istorinės priežastys

Su didžiaisiais geografiniais atradimais XVI amžiuje pamažu ėmė bėgėtis ir imperialistinė bei kolonijinė politika. Naujai atrastose žemėse sutikti vietiniai gyventojai dažniausiai gyveno gentinėmis bendruomenėmis, o pažangesnės kultūros ryškiai nusileido europiečiams karine galia. Tokia situacija tik sustiprino Vakarų suvokimą apie savos civilizacijos išskirtinumą ir suformavo požiūrį į kitas kultūras kaip nepilnavertes. Europos valstybės savo kolonijinę politiką grindė šviesos nešimu „primityviems“ kraštams. Atsirado įvairios rasinės teorijos, teisinusios vergovę. Į svetimus kraštus plačiai pasklido misionieriai, skleidę „Dievo žodį“. Išskirtinumo jausmas augo kartu su naujomis kolonijomis, kol pasiekė apogėjų XIX amžiuje.

Kritika

Eurocentrizmo kritikos pradžią reiktų sieti su susidomėjimo Rytų kultūromis banga. Pionieriais čia dažnai laikomi Volteras (Voltaire, 1694–1778), žavėjęsis senovės Kinijos pasiekimais, Artūras Šopenhaueris (A. Schopenhauer, (1788–1860), pagrindinis Hėgelio teorijų kritikas ir indų filosofijos „atradėjas“, bei Frydrichas Nyčė (F. Nietzsche), savo filosofines įžvalgas siejęs su Zaratustra. Šie mąstytojai suteikė stiprų postūmį orientalistikos raidai bei civilizacijų tyrinėjimams ir skatino suvokti Vakarų civilizacijos pasiekimų reliatyvumą. XX amžiuje eurocentrizmo ribotumą atskleidė ir kiti teoretikai, pradedant O. Spenglerio (Osvaldas Špengleris) sensacinguoju „Vakarų saulėlydžiu“ ir A. J. Toynbee, paskyrusiu dvylikatomius „Istorijos tyrimus“ civilizacijos analizei, baigiant postmodernistais.
Vienas svarbiausių šiuolaikinių veikalų, kritikuojančių eurocentrizmą yra 1978 metais Edwardo Saido Orientalizmas. Jame jis griauna kultūrinę Rytų – Vakarų takoskyrą, tuo pat užkirsdamas kelią įvairių rasistinių teorijų letigimizavimui.
Begalinio beždžionių skaičiaus teorija

Begalinio beždžionių skaičiaus teorema teigia: „Jei prie spausdinimo mašinėlių pasodintume begalybę beždžionių, tai viena iš jų būtinai atspausdintų kokį nors Viljamo Šekspyro kūrinį“.
Yra ir kitų šios teoremos variantų su begaliniu beždžionių skaičiumi ir begaliniu laiku – iš esmės tai ta pati teorema, taigi teorema yra apie begalybę beždžionių ir begalę laiko.
Tas pats būtų teigti, jog per ilgą laiką atsitiktiniu būdu  spaudinėjant klaviatūrą, tarp surinktų raidžių atsiras suprantamų žodžių, žodžių junginių ir net sakinių.
Tokia teorema nieko konkretaus nesako apie beždžionės, kuriai pasisekė parašyti teisingą tekstą, intelektą. Vienas iš tokios teoremos pritaikymų – atsitiktinio gyvybės atsiradimo demonstravimas. Taip pat tokią teoremą galima juokais naudoti argumentuojant grubios jėgos panaudojimą technologijoje, tada ji skambės taip: esant pakankamai resursų, bet koks techninis uždavinys išsprendžiamas. Šiuo atveju ignoruojamas resursų ribotumas.
Loginė teoremos dalis gali būti perkelta ir į visatą, tada ji skambės taip: „Jei visata begalinė , tai, ką mes įsivaizduotume, būtinai bus kur nors visatoje“. Ji įrodoma atsižvelgiant į tai, kad bet kokios įsivaizduojamos struktūros atsiradimo tikimybė labai maža, bet vis dėlto didesnė už nulį ir po labai didelio kiekio bandymų pasirodys lygi vienetui.
Pirmą kartą teoremą išpopuliarino astronomas seras Arturas Edingtonas. Ji buvo panaudota Raselo Malonio (Russell Maloney) mokslinės fantastikos apsakyme „Nesulenkiama logika“ (Inflexible Logic)), taip pat buvo minima Daglaso Adamso knygoje „Galaktikos gidas“.
Obelupiai

Aplinkinės gyvenvietės

Klampučiai – 2 km
Denbigh Town FC

Istorija

Klubas įkurtas 1880 m. Žaidė įvairių pakopų pirmenybėse, vėliau iškrito ir dalyvavo regioninėse lygose. 
2017/2018 m. kovoja Cymru Alliance lygoje.
Naudotojo sąsaja

Naudotojo sąsaja (angl. user interface, UI) – visuma aparatinių ir programinių priemonių, sudarančių kompiuterio naudotojui patogias sąlygas valdyti operacinę sistemą ir taikomąsias programas. Sąsają sudaro: klaviatūra, kompiuterinė pelė, operacinės sistemos komandos, grafiniai dialogo langai, piktogramos, meniu sąrašai ir pan.
Ultragarsas

Naudojimas medicinoje

Ultragarsas naudojamas žmogaus kūno ultragarsiniam skenavimui (pasinaudojama aidu). Kaulai, riebalai ir raumenys skirtingai atspindi ultragarso bangas. Atspindėtos bangos (aidas) paverčiamos elektros impulsais, kurie suformuoja vaizdą ekrane. Tokiu būdu galima stebėti žmogaus vidaus organus nepažeidžiant kūno. Šiais laikais medicinoje ultragarsas daugiausiai naudojamas stebint moters gimdą.
Ultragarsas medicinoje taip pat taikomas ligoms diagnozuoti (pvz., vėžiui), įvairiems uždegimams gydyti ir t. t.

Kitas naudojimas

Technikoje ultragarsas naudojamas medžiagoms kaitinti, oro pašalinimui iš metalo lydinių, ir skysčių, detalėms valyti ir suvirinti, taip pat aliuminiui ir jo lydiniams lituoti. Defektoskopijoje jis naudojamas medžiagų ir gaminių ydoms aptikti, o hidrolokacijoje vandens telkinių gyliui matuoti, bei po vandeniu esantiems objektams aptikti. Taip pat naudojant ultragarsą galima pjauti, šlifuoti, poliruoti, daryti sriegius bei atlikti kitus apdirbimo procesus ypatingai kietose ir trapiose medžiagose.
Be to, ultragarsu gali būti sterilizuojami maisto produktai, atbaidomi kenkėjai, kurmiai, tarakonai ir blakės. Kartais jis naudojamas kaip sėklų dygimo, augalų augimo ir brendimo stimuliatorius.
Liudvikas Aksamitauskas

Liudvikas Aksamitauskas (g. 1937 m. sausio 12 d. Plungėje – m. 2003 m.) – Lietuvos architektas, alpinistas.

Biografija

1955–1961 m. studijavo Kauno politechnikos institute. 1969–1972 m. parengė Aukštadvario, Onuškio, Sudeikių, Tauragnų plano projektus. 1972–1991 m. dirbo Paminklų konservavimo instituto Kauno skyriuje; vadovavo architektų grupei, rengusiai Kėdainių senamiesčio restauravimo ir regeneravimo projektą. Nuo 1991 m. Kauno paminklų restauravimo projektavimo instituto architektas.

Kūryba

Su kitais parengė pastatų restauravimo projektų Kėdainiuose (rotušės, pirklių ir amatininkų namų, karmelitų vienuolyno, sinagogos) ir Kaune (XVI a. gyvenamųjų namų). Suplanavo Simno centrinę dalį ir aikštę (su G. Jarmaliene), parengė dvarų su parkais, Kėdainių senamiesčio kvartalų restauravimo projektų. Be kitų, suprojektavo Lietuvos laisvės koplyčią Vilijampolėje.
Interscope Records

Pradžia

„Interscope“ buvo suformuota 1990 metais, ją įkūrė Jimmy Iovine, Ted Field ir Tom Whalley su finansine „Atlantic Records“ pagalba.
Kompanijos pirmas išleistas singlas buvo Lotynų Amerikos reperio Gerardo daina „Rico Suave“, kuri 1991 metais JAV tope užėmė 5 vietą. Po to sekė sėkmingas grupės „Marky Mark and the Funky Bunch“ debiutinio albumo pasirodymas, kuris tapo platininiu 1992 metais. Tuo metu „Interscope“ taip pat pasirašė sutartį su reperiu Tupac Shakur, Primus, No Doubt ir Nine Inch Nails.

„Death Row Records“

„Nors Interscope“ išleido sėkmingai savo pirmuosius įrašus, kompanija gavo kritikos dėl savo leidžiamos hiphopo muzikos. Tačiau viskas pasikeitė 1992 m., kai Iovine pasamdė Suge Knight ir Dr. Dre, kad sukurtų „Death Row Records“. Ir ši įrašų kompanija išleido sėkmingą Dr. Dre debiutinį albumą „The Chronic“. Albumas tapo triskart platininiu ir supažindino pasaulį su kitu reperiu Snoop Dogg – kurio paties debiutinis albumas „Doggystyle“ buvo išleistas 1993 m. ir irgi tapo labai populiarus.
Po Dr. Dre ir Snoop Dogg pasisekimo „Death Row“ ir „Interscope“ tapo galingomis įrašų kompanijomis.
„Death Row“ patyrė nuosmukį 1996 metais po Tupac Shakur mirties ir po Dr. Dre bei Snoop Dogg pasitraukimo iš kompanijos. 1997 metų rugpjūčio mėnesį „Interscope“ vadovybė nutarė parduoti visą įrašų kompaniją.

Dabar

Nors „Interscope“ iš pradžių išgarsino kompanijos išleisti hiphopo ir urban muzikos įrašai, tačiau XX a. 9-ajame deš. pasiekė sėkmę ir su kitais įvairių žanrų atstovais, kaip industrial rock grupė Nine Inch Nails („Nothing Records“) ir kt. Po to, kai „UMGs“ įsigijo „PolyGram“ 1998 metais, „Geffen Records“, „A&M Records“ ir „Interscope“ dabar padarė „Universal Music Group“ pačią stambiausia ir galingiausia įrašų kompanijos grupę. 2005 m. „Interscope“ įsteigė naują įrašų kompaniją „Cherrytree Records“, kuri skiria daugiausiai dėmesio naujiems atlikėjams, pradedant grupe The Lovemakers. 2007 m. gegužės mėnesį „Interscope“ pranešė jog kartu su Justin Timberlake sukūrė naują įrašų kompaniją pavadinimu „Tennman Records“.

Atlikėjai, gaunantys atlyginimą

2006 m. „Interscope“ advokatas Darryl Franklin per viešą diskusiją pasakė, jog kontraktas su „Pussycat Dolls“ yra unikalus tuo, kad visos grupės narės gauną atlyginimą kaip oficialios darbuotojos. Įrašų kompanija ne tik prižiūri CD pardavimus, bet ir firmines prekes, internetines svetaines ir visus kitus grupės veiklos komercinius aspektus, išskyrus dainų leidybą.
Vytautas Mikelionis

Biografija

1980 m. baigė Seirijų vidurinę mokyklą. 1985 m. Lietuvos žemės ūkio akademijoje įgijo inžinieriaus mechaniko specialybę. 2007 m. Kauno technikos universiteto Socialinių mokslų fakultete baigė viešojo administravimo magistrantūrą.
1991–1995 m. Simno miesto meras. UAB „Belvedere prekyba“ vadybininkas. 2003–2007 m. Alytaus rajono savivaldybės administracijos direktorius. 2007–2011 m. Alytaus rajono mero patarėjas.
1999 m. Naujosios sąjungos (socialliberalų) narys. 2000–2003 m., 2003–2007 m., 2007–2011 m. ir 2011 m. (atsistatydino) Alytaus rajono savivaldybės tarybos narys. 
Žmona Roma, vaikai Remigijus, Karolina ir Viktorija.
Vžesnia

Istorija

Rašytiniuose šaltiniuose pirmą kartą paminėtas 1256 m. 1375 m. suteiktos miesto teisės. Miestelio gyventojų daugumą sudarė lenkai, bet nuo XVII a. vidurio Vžesnioje gyveno ir vokiečių. 1793 m., po Antrojo Abiejų Tautų Respublikos padalijimo, tapo Prūsijos dalimi. 1807–1815 m. priklausė Varšuvos kunigaikštystei. Žlugus kunigaikštystei, vėl tapo valdomas Prūsijos.
1905 m. miestelyje gyveno 7 000 žmonių, iš kurių 65,4 % buvo lenkai, 28,9 % – vokiečiai ir 5,5 % – žydai.
Valdas Šerėnas

Biografija

1973 m. baigė Linkmenų vidurinę mokyklą, studijavo Vilniaus universitete žurnalistiką.
Nuo 1995 m. Uždarosios akcinės bendrovės „Zarasų kraštas“ direktorius, laikraščio „Zarasų kraštas“ redaktorius.
Partijos Naujoji sąjunga (socialliberalai) narys. 2000–2003 m. 2003–2007 m. ir 2009–2011 m. Zarasų rajono savivaldybės tarybos narys. 
Visuomeninės tarybos prie Zarasų rajono policijos komisariato narys. Žmona Verutė, vaikas Deimantas.
Moteris gyvatė

Turinys

Kino agentė stengiasi įsigyti autorines teises į kultinius 20-ųjų filmus, kuriuose vaidino aktorė Oreana Balaž. Ji susitinka su likusiais gyvais jos giminaičiais, o vėliau – ir paslaptingą jauną moterį su milžiniška gyvatės tatuiruote. Pastaroji tvirtina iš tiesų esanti Oreana, kuri gyvybei palaikyti žudo savo partnerius ir geria šių kraują...
Pinta (matavimo vienetas)

Pinta – nesisteminis skysčių ir biralų tūrio vienetas.
Anglijoje – nesisteminis skysčių ir biralų tūrio vienetas, lygus 0,568 litro.
JAV – skysčių tūrio matas, lygus 0,473 litro arba aštuntoji galono dalis.
Prancūzijoje – senovinis skysčio tūrio vienetas, prilygęs maždaug 0,9 litro.
Tanumshedė

Istorija

Tanumshedė iš pradžių buvo vadinamas Hede. Tai buvo mažas kaimelis. 1391 m. kaimelio pavadinimas buvo Hæaedi (nuo žodžio švartuotis). 1861 m. kaimelyje buvo atidarytas paštas, o stotis pavadinta Hede. Tačiau 1870 m. kaimelio pavadinimas buvo pakeistas į Tanum. 1903 m. įsitvirtino galutinis kaimelio pavadinimas − Tanumshedė.
Per Tanumshedę eina senasis Karalių kelias iš Norvegijos į Kopenhagą.
Hnivanė

Istorija

Hnivanė rašytiniuose šaltiniuose minima nuo 1629 m. Miestas nuo 1981 m.
Mokyklinis autobusas

Mokyklinis autobusas – autobusas, skirtas vežti vaikus į mokyklą ir iš jos. Pirmieji mokyklinių autobusų analogai atsirado 1827 m., juos tempė arkliai. Jungtinėse Valstijose 440 tūkst. autobusų kasdien nuvažiuoja daugiau kaip 4 milijardus mylių ir nuveža 25 milijonus vaikų.
Bajoriškiai (Kupiškis)

Istorija

Pirmą kartą kaimas paminėtas 1681 m. Palėvenės bažnyčios metrikų knygose, priklausė Palėvenės dvarui. 1861–1915 m. priklausė Ukmergės apskrities Subačiaus valsčiui, 1919–1946 m. – Panėvežio apskrities Subačiaus valsčiui.
Per Bajoriškių žemes 1873 m. nutiesta geležinkelio linija Radviliškis–Kalkūnai.
1919 gegužės 26–28 d. ties kaimu vyko įnirtingos Panevėžio atskirojo bataliono kovos su Kupiškį gynusiais bolševikais.
8–9 praėjusio amžiaus dešimtmečiais šiaurinė dalis priklausė „Šviesos“ kolūkiui, pietinė – „Laisvės“.
Gornozavodskas (Permė)

Istorija

Pašijos (Пашия) gyvenvietė pradėjo kurtis 1947 m., statant cemento kombinatą. Nuo 1950 m. – miesto tipo gyvenvietė Novo Pašijinskis (Ново-Пашийский), nuo 1965 m. – miestas Gornozavodskas.
Valentas Faustinas Sobolevskis

Biografija

Lenkijos bajorų Sobolevskių giminės atstovas, herbo „Slepowron“ savininkas. Varšuvos kašteliono Motiejaus Leono Sobolevskio (1724–1804) ir Evos Šidlovskos vienintelis sūnus. Lenkijos politiko Ignoto Sobolevskio (1770–1846) pusbrolis.
Valentas Sobolevskis buvo Stanislovo Augusto Poniatovskio sekretorius 1784–1789 m., Varšuvos seniūnas 1785–1794 m., deputatas nuo Varšuvos žemės į Ketverių metų seimą 1788 m., 1791 m. gegužės 3 d. konstitucijos draugijos asamblėjos narys.
Mokslo bendrijos draugijos narys nuo 1800 m.
Varšuvos kunigaikštystės senatorius-kaštelionas (nuo 1807 m.), Varšuvos kunigaikštystės senatorius-vaivada (nuo 1810 m.). 1812 m. Valentas Sobolevskis prisijungė prie Lenkijos karalystės generalinės konfederacijos, įkurtos 1812 m. dalyvaujant Prancūzijos imperatoriui Napoleonui prancūzų įsiveržimo į Rusiją metu.
1815 m. jis tapo Lenkijos kongreso karalystės senatoriumi-vaivada, 1816–1819 m. – Lenkijos kongreso karalystės justicijos ministru, 1826–1830 m. – Administracinės Tarybos prezidentu.
Valentinas Žiūra

Biografija

Vilniaus apskrities valstybinės mokesčių inspekcijos Širvintų skyriaus vedėjas.
1990 m. Lietuvos demokratinės darbo partijos narys.
1995 m. iki gruodžio 28 d. (LDDP sąraše) Širvintų rajono savivaldybės tarybos narys.
Linija (žurnalas)

Linija – literatūros žurnalas, išėjęs 1932 m. Kaune.

Istorija

Išspausdinta Stasio Anglickio, Benedikto Babrausko, Juozo Banaičio, Bernardo Brazdžionio, Albino Briedžio, Viktoro Katiliaus, Benedikto Rutkausko, Jono Šukio poezijos ir prozos kūrinių, poleminių straipsnių. Žurnalui būdingos estetizmo tendencijos.
Redaktorius Stasys Anglickis.
Nemokumo teisė

Nemokumo teisė (bankroto teisė) - visuma teisės normų, reguliuojančių nemokumo (bankroto) procesą; ūkinės teisės šaka. Pagrindiniai Lietuvos nemokumo teisės šaltiniai - LR įmonių bankroto įstatymas, LR įmonių restruktūrizavimo įstatymas ir kt. Taip pat yr parengtas LR fizinių asmenų nemokumo įstatymo projektas.
Zensburgo apskritis

Geografija

Zensburgo apskritis apėmė pietrytinę Rytų Prūsijos provincijos dalį, ribojosi su Ortelsburgo, Rešliaus, Rastenburgo, Lėciaus ir Johanisburgo apskritimis.
Apskrities plotas 1231,5 km², iš jų 54,7% užėmė naudingas plotas, 25,8% miškas, 12,5% vandenys. 1945 m. sausio 1 d. apskrityje buvo Nikolaikų ir Zensburgo miestai bei 121 savivaldybė.

Istorija

Buvusios Prūsijos kunigaikštystės Lietuvos departamento Zensburgo apskritis įsteigta 1818 m. reorganizuojant krašto valdymą. Zensburge įkurta Landrato įstaiga. Apskrityje buvo 9 parapijos. 1905 m. Zensburgo apskritis priskirta naujai suformuotai Alnaštyno apygardai. 1938 m. dalis prūsiškų ir lenkiškų vietovardžių suvokietinta, pav., Grabava pavadinta Grabenhof, Rudžionys – Niedersee, Šimonkai – Schmidtsdorf, Voznicos – Julienhöfen.
1945 m. apskritis atiteko Lenkijai, jos teritorijoje buvo suformuotas Mrongovo pavietas, kuris nuo 1999 m. įeina į Varmės–Mozūrų vaivadiją.
Dispečeris

Dispečeris – darbuotojas, atsakingas už tikslių ir patikimų pranešimų gavimą ir perdavimą, transporto priemonių ir kitokios įrangos naudojimo sekimą, paskirstymą įvairioms užduotims atlikti. Dispečeriai dirba daugelyje organizacijų, įstaigų ir įmonių, pvz., policijoje, priešgaisrinėje apsaugoje, neatidėliotinos medicininės pagalbos tarnybose, taksi, automobilinių pervežimų kompanijose, geležinkelio stotyse ir kt.